Illejla jixxandar is-sitt programm mid-19-il sena ta’ Replay fuq Net Television. Il-mistiedena tal-programm se jkunu l-President ta’ Gżira United, Sharlon Pace u l-Viċi President ta’ Valletta, Paul Spiteri. Dawn it-tnejn, flimkien mal-mistieden residenti tal-programm, Konrad Sultana, se jkunu qed janaliżżaw din il-partita li kienet l-aktar waħda mistennija mill-konfronti ta’ tmiem il-ġimgħa u li ntemmet fi dro ta’ mingħajr gowls. Sintendi f’Replay tal-lejla, li jibda fl-9:45pm, se jkun hemm diskussjoni u filmati dwar il-partiti l-oħra ta’ tmiem il-ġimgħa, inkluż dwar il-konfront tal-lum bejn Hibernians u Birkirkara, hekk kif Hibernians, kemm il-darba jirbħu, jilħqu lil Gżira fl-ewwel post tal-klassifika. Fir-rokna popolari u ta’ kull ġimgħa, ‘Replay Drive’ il-mistieden ta’ Christian Micallef fil-karozza se jkun il-kowċ nazzjonali Malti, Ray Farrugia. Din se tkun intervista oħra interessanti u b’stil mexxej fejn se nsiru nafu eqreb lil Farrugia u kif jaħsibha dwar diversi temi ta’ diskussjoni marbuta mal-futbol Malti. Il-programm għandu presentazzjoni ta’ Christian Micallef u Doriana Portelli u jixxandar bl-appoġġ tal-isponsors Continental Cars u IZIBET.